Ordoki Handiak

Ordoki Handiak () Ipar Amerikako ordoki zabala da, Estatu Batuen eta Kanadaren erdialdean dagoena, Mendi Harritsuen ekialdean. Kanadan the Prairies izena ematen zaie.

 Geografia 
Oso lautada zabala da, Estatu Batuetako Mexiko Berria, Texas, Oklahoma, Kolorado, Kansas, Nebraska, Wyoming, Montana, Hego Dakota eta Ipar Dakota estatuetan eta Kanadako Saskatchewan eta Alberta probintzietan hedatzen dena. AEBetako Minnesota eta Iowako eta Kanadako Manitobako zati batzuk ere hartzen ditu.

 Klima 
Baldintza klimatikoak asko aldatzen dira urtean zehar. Neguak oso hotzak eta gogorrak izaten dira eta udak aldiz beroak eta oso hezeak.

Urte guztian zehar haize gogorrak jotzen du eta lurreko biomen artean babes gutxiena aurkitzen den eremua da. Hegoaldeko zatian tornadoak oso ohikoak izaten dira eta "Tornadoen etorbidea" (Tornado Alley) ezizena eman izan zaio. Hori dela eta parke eoliko ugari ezarri dira azkenaldian.

 Flora eta fauna 
Ipar Ameriketako zelai zabaletan gramineak dira nagusi. Aipagarrienak Sorghastrum nutans, Bouteloua dactyloides, Andropogon gerardi eta Lespedeza leptostachya dira.

Animaliei dagokionez bisonte sail handiek populatzen zuten eremua historikoki. Gizakiak haien gaineko presio bandia eragin zuen eta 1870rako ia guztiak hil zituen. Garai hartan behitegi zabalak ere ezarri zituen.

 Ekonomia 
Eskualde osoan nekazaritza eta abeltzaintzan aritzen diren landetxe ugari dago. Petrolio eta ikatz ustiapenak ere daude.

 Erreferentziak 

 Kanpo estekak 
  Ordoki Handien historia-geologikoa, lib.ndsu.nodak.edu

Kategoria:Ameriketako Estatu Batuetako eskualdeak
Kategoria:Kanadako eskualdeak
Kategoria:Albertako geografia
Kategoria:Manitobako geografia
Kategoria:Saskatchewango geografia
Kategoria:Coahuilako geografia
Kategoria:Mexiko Berriko geografia
Kategoria:Texasko geografia
Kategoria:Coloradoko geografia
Kategoria:Ipar Dakotako geografia
Kategoria:Hego Dakotako geografia
Kategoria:Iowako geografia
Kategoria:Kansasko geografia
Kategoria:Minnesotako geografia
Kategoria:Montanako geografia
Kategoria:Nebraskako geografia
Kategoria:Oklahomako eskualdeak
Kategoria:Wyomingeko geografia